Darželiai (Varėna)
Darželiai – kaimas Varėnos rajono savivaldybėje, Dzūkijos nacionaliniame parke, 6 km į pietvakarius nuo Marcinkonių. Kaimą supa Dainavos giria (Darželių, Barsukinės, Ažutos miškai). Darželių girininkijos miške auga 5 drevėtos pušys (gamtos paminklai). Per Darželius teka Grūdos upė, eina kelias  5003  Varėna–Marcinkonys–Druskininkai , pietuose eina nebenaudojama Sankt Peterburgo–Varšuvos geležinkelio atkarpa, buvusi Darželių geležinkelio stotelė. Prie įvažiavimo į kaimą pastatytas medinis kryžius.